
(Συνήθης νομοθετική διαδικασία: πρώτη ανάγνωση)
Το Ευρωπαϊκό Κοινοβούλιο,
–	έχοντας υπόψη την πρόταση της Επιτροπής προς το Κοινοβούλιο και το Συμβούλιο (COM(2023)0769),
–	έχοντας υπόψη το άρθρο 294 παράγραφος 2, το άρθρο 114 και το άρθρο 43 παράγραφος 2 της Συνθήκης για τη λειτουργία της Ευρωπαϊκής Ένωσης, σύμφωνα με τα οποία του υποβλήθηκε η πρόταση από την Επιτροπή (C9‑0443/2023),
–	έχοντας υπόψη το άρθρο 294 παράγραφος 3 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τη γνωμοδότηση της Ευρωπαϊκής Οικονομικής και Κοινωνικής Επιτροπής, της 21ης Μαρτίου 2024[footnoteRef:2], [2:  	ΕΕ C, C/2024/3388, 31.5.2024, ELI: http://data.europa.eu/eli/C/2024/3388/oj.] 

–	έχοντας υπόψη την προσωρινή συμφωνία που εγκρίθηκε από την αρμόδια επιτροπή σύμφωνα με το άρθρο 75 παράγραφος 4 του Κανονισμού του και τη δέσμευση του εκπροσώπου του Συμβουλίου, με επιστολή της 10ης Δεκεμβρίου 2025, να εγκρίνει τη θέση του Κοινοβουλίου, σύμφωνα με το άρθρο 294 παράγραφος 4 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη το άρθρο 60 του Κανονισμού του,
–	έχοντας υπόψη τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων,
–	έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου (A10-0104/2025),
1.	εγκρίνει τη θέση του σε πρώτη ανάγνωση όπως παρατίθεται κατωτέρω[footnoteRef:3]· [3:  	Η παρούσα θέση αντικαθιστά τις τροπολογίες που εγκρίθηκαν στις 19 Ιουνίου 2025 2025 (ΕΕ C, C/2025/6280, 19.12.2025, ELI: http://data.europa.eu/eli/C/2025/6280/oj).] 

2.	λαμβάνει υπόψη τις δηλώσεις της Επιτροπής που επισυνάπτονται στο παρόν ψήφισμα, οι οποίες θα δημοσιευτούν στη σειρά C της Επίσημης Εφημερίδας της Ευρωπαϊκής Ένωσης.
3.	ζητεί από την Επιτροπή να υποβάλει εκ νέου την πρόταση στο Κοινοβούλιο, αν την αντικαταστήσει με νέο κείμενο, αν της επιφέρει σημαντικές τροποποιήσεις ή αν προτίθεται να της επιφέρει σημαντικές τροποποιήσεις·
4.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.

ΠΑΡΑΡΤΗΜΑ ΣΤΟ ΝΟΜΟΘΕΤΙΚΟ ΨΗΦΙΣΜΑ
Δηλώσεις σχετικά με τον κανονισμό (ΕΕ) 2026/1818 του Ευρωπαϊκού Κοινοβουλίου και του Συμβουλίου, της 17ης Ιουνίου 2026, σχετικά με την ευζωία των σκύλων και των γατών και την ιχνηλασιμότητά τους[footnoteRef:4] [4:  	ΕΕ L, 2026/1818, 10.8.2026, ELI: http://data.europa.eu/eli/reg/2026/1818/oj.] 

Δήλωση της Επιτροπής σχετικά με το διαβατήριο ζώου συντροφιάς
Η Επιτροπή θεωρεί θετική την πρωτοβουλία να καταστεί δυνατή η ψηφιοποίηση του διαβατηρίου ζώου συντροφιάς που θεσπίστηκε στο πλαίσιο της νομοθεσίας της ΕΕ για την υγεία των ζώων. Εντός 2 ετών πρέπει να διενεργηθεί λεπτομερής και εμπεριστατωμένη αξιολόγηση των τεχνικών και πρακτικών επιπτώσεων και λεπτομερειών ενός τέτοιου στόχου ψηφιοποίησης, σε συντονισμό με τα κράτη μέλη, και να εξεταστούν, μεταξύ άλλων, οι σημαντικότερες τεχνικές και πρακτικές προϋποθέσεις και οι προϋποθέσεις υποδομής, καθώς και η δυνατότητα να χρησιμοποιηθεί το ευρωπαϊκό πορτοφόλι ψηφιακής ταυτότητας που αναπτύχθηκε περαιτέρω με τον κανονισμό (ΕΕ) αριθ. 910/2014. Η Επιτροπή θα εξετάσει το ενδεχόμενο έκδοσης κατ’ εξουσιοδότηση πράξεων βάσει του νόμου για την υγεία των ζώων, προκειμένου να προβλεφθεί η ψηφιοποίηση του διαβατηρίου ζώου συντροφιάς μόλις ολοκληρωθούν τα εν λόγω στάδια.
Δήλωση της Επιτροπής σχετικά με τον θετικό κατάλογο ζώων συντροφιάς
Όπως ανακοινώθηκε στην πραγματοποιηθείσα το 2022 αναθεώρηση του σχεδίου δράσης της ΕΕ για την καταπολέμηση της παράνομης εμπορίας άγριων ειδών, η Επιτροπή δρομολόγησε μελέτη σχετικά με το αν είναι αναγκαίο, αν έχει προστιθέμενη αξία και αν είναι εφικτό να θεσπιστεί «θετικός κατάλογος ζώων συντροφιάς» που να καλύπτει ολόκληρη την ΕΕ. Η τελική έκθεση της εν λόγω μελέτης θα δημοσιοποιηθεί στις αρχές του 2026. Η Επιτροπή θα εξετάσει κατά πόσον απαιτούνται περαιτέρω ενέργειες.

